Som svar til Pawel Jan Stensgaard Jensen.

Argumentet med rækkevidde er altså lidt fjollet - med mindre, du er kørende sælger. Ja, hvis du kører på tværs af landet skal du lade en enkelt gang i de fleste elbiler - men det er en 20 minutters pause på en tur på fire timer, hvilket jeg nok ville tage alligevel. Al anden opladning foregår i din garage hvis du bor i hus, eller på gaden i nærheden af, hvor du bor hvis du bor i byen. (Her er dog en svaghed fordi der er nogle byer hvor der er for langt imellem opladere - men det er et meget midlertidigt problem, for der bliver opsat tusindvis af ladere over de næste par år.)

Brintbiler - som du nok hentyder til - har indtil videre ikke vist sig at være rentable. Der er alt for lille udnyttelsesgrad, og prisen bliver alt, alt for høj. Der skal simpelthen produceres alt for meget strøm for at lave brint til at det kan lade sig gøre, og udnyttelsen i bilen er meget, meget lavere end på en elbil, der stort set omsætter al strømmen til fremdrift.

Jeg kender ikke nogen, der har albil, der vil gå tilbage til en ICE-bil igen. Der er mange flere fordele end ulemper ved elbilen, og rækkeviddeproblemet er ikke et problem i virkeligheden - kun for dem, der ikke har en elbil. :-)