Som svar til David Cartagena.

Hvor har du dine tal fra? For dem jeg har - der er uvildige og tager højde for alle aspekter af en bils livstid - viser at selv hvis bilen kørte rundt i Polen hvor andelen af grøn el er markant lavere end i Danmark, ville den stadig udlede mindre CO2 end en ICE bil af tilsvarende størrelse? Og ja, det er samme årstal vi snakker om.

MHT batterierne efter de når ned på de 80% som er der hvor nogle producenter skrotter dem: Batterierne får nyt liv i eksempelvis Audi's batteriparker hvor de bruges til at opbevare strøm fra vindmøller. Men der er ikke så mange batterier der er "end of life" endnu - indtil videre kører de Teslaer der blev sendt på gaden i 2012 rundt med batterier der stadig har masser af kræfter tilbage - og det er i øvrigt fint muligt at skille et batteri af og genbruge stort set alle bestanddele, hvis det endelig er. (Ja, der er enkelte ting der ikke kan genbruges - ligesom der er med alt andet - men de moderne batterier er meget genindvindbare.)

Og til spørgsmålet om, om det er livstidscyklus der bliver regnet med: Ja, hele kæden er netop med. Hvorimod de beregninger der falder ud til ICE bilernes fordel ofte "glemmer", at der også skal bruges energi på transport af brændstoffet fra eksempelvis Mellemøsten til Danmark.